JayJayThrowThrow/commonwealth-wiki-mix huggingface dataset:
कैथी

thumb|300px|कैथी में अक्षरो की जानकारी|पाठ=
thumb|300px|कैथी में अंकों की जानकारी|पाठ=
thumb|right|300px|thumb|right|कैथी लिपि का हस्तलिखित रूप


कैथी(𑂍𑂶𑂟𑂲) एक महा ऐतिहासिक लिपि है जो प्राचीन से मध्यकालीन भारत में प्रमुख रूप से उत्तर-पूर्व और उत्तर भारत में बहुत बृहत रूप से प्रयोग की जाती थी। विशेषतः आज के उत्तर प्रदेश एवं बिहार के क्षेत्रों में इस लिपि में वैधानिक एवं प्रशासनिक कार्य किये जाने के भी प्रमाण पाये जाते हैं
।। इसे "कयथी" या "कायस्थी", के नाम से भी जाना जाता है। पूर्ववर्ती उत्तर-पश्चिम प्रांत, मिथिला, बंगाल, उड़ीसा और अवध में। इसका प्रयोग विशेषतः न्यायिक, प्रशासनिक एवं निजी आँकड़ों के संग्रहण में किया जाता था।
उत्पत्ति

'कैथी' की उत्पत्ति 'कायस्थ' शब्द से हुई है जो कि उत्तर भारत का एक सामाजिक समूह (हिन्दू जाति) है। इन्हीं के द्वारा मुख्य रूप से व्यापार संबधी ब्यौरा सुरक्षित रखने के लिए सबसे पहले इस लिपी का प्रयोग किया गया था। कायस्थ समुदाय का पुराने रजवाड़ों एवं ब्रिटिश औपनिवेशिक शासकों से बहुत अच्छे संबंध रहे है। ये उनके यहाँ विभिन्न प्रकार के आँकड़ों का प्रबंधन एवं भंडारण करने के लिये नियुक्त किये जाते थे। कायस्थों द्वारा प्रयुक्त इस लिपि को बाद में कैथी के नाम से जाना जाने लगा।
इतिहास

कैथी एक पुरानी लिपि है जिसका प्रयोग न्यून अति न्यून 16 वीं सदी में धड़ल्ले से होता था। मुगल सल्तनत के समय इसका प्रयोग बहुत व्यापक था। 1880 के दशक में ब्रिटिश राज के समय इसे प्राचीन बिहार के न्यायालयों में आधिकारिक भाषा का पद दिया गया था। इसे खगड़िया जनपद के न्यायालय में वैधानिक लिपि का पद दिया गया था।
कैथी के विलोपन का खतरा

कैथी लिपि को कभी कभी 'बिहार लिपि' भी कहा जाता है। अभी भी बिहार समेत देश के उत्‍तर पूर्वी राज्‍यों में इस लिपि में लिखे सहस्त्रों अभिलेख हैं। समस्‍या तब होती है जब इन अभिलेखों से संबंधित वैधानिक अड़चनें आती हैं। दैनिक जागरण के पटना संस्‍करण में नौ सितंबर 2009 को पेज बीस पर बक्‍सर से छपी कंचन किशोर के एक समाचार का संदर्भ लें तो इस लिपि के जानकार अब उस जनपद में केवल दो लोग बचे हैं। दोनों बहुत आयु वाले हैं। ऐसे में निकट भविष्‍य में इस लिपि को जानने वाला संभवतः कोई न बचेगा और तक इस लिपि में लिखे भू-अभिलेखों का अनुवाद आज की प्रचलित लिपियों में करना कितना कठिन होगा इसका सहज अनुमान लगाया जा सकता है। भाषा के जानकारों के अनुसार यही स्थिति व्यापक है। ऐसे में आवश्यक है इस लिपि के संरक्षण के लिए काम किया जाए।
यूनिकोड

कैथी लिपि को सन २००९ में यूनिकोड मानक 5.2 में समाहित किया गया। कैथी का यूनिकोड में स्थान U+11080 से U+110CF है। इस सीमा में कुछ रिक्त स्थान भी है जिनके कोड बिन्दु निर्धारित नहीं किए गए हैं।


सन्दर्भ


बाहरी कड़ियाँ

* गुमनामी के अंधेरे में गुम हो गई कैथी
* कहीं पन्नों में दफन न हो जाए कैथी
* Proposal to Encode the Kaithi Script in ISO/IEC 10646
* कैथी का यूनिकोड (PDF ; अंग्रेजी में)
* कभी हिंदी और उर्दू से अधिक उपयोग होने वाली कैथी खत्म कैसे हो गई?

कैथी
कैथी
लिपि, कैथी
लिपि, कैथी
लिपि, कैथी
आखिर क्यों?

आखिर क्यों? जे ओम प्रकाश निर्देशित एवं निर्मित वर्ष 1985 की हिन्दी भाषा की भारतीय फ़िल्म है। इसमें राजेश खन्ना, स्मिता पाटिल, राकेश रोशन और टीना मुनीम ने अभिनय किया है।
पटकथा

निशा (स्मिता पाटिल) एक अनाथ थी, जिसे उसके रिश्तेदार ने गोद लेकर पाला पोसा था, उसकी एक ममेरी बहन इंदू (टीना मुनीम) भी थी। बड़े होने के बाद इंदू को एक अमीर और खूबसूरत लड़के कबीर (राकेश रोशन) से प्यार हो जाता है, लेकिन कबीर स्वच्छंद और आधुनिक ख्यालों की इंदू के बजाए आज्ञाकारी और घरेलू स्वभाव की निशा को पसंद करने लगता है और उससे शादी कर लेता है।

शादी के बाद निशा और कबीर के जीवन में सब अच्छा चल रहा होता है और निशा गर्भवती हो जाती है। निशा की मदद करने के लिए इंदू उनके घर आकर रहने लगती है। गर्भवती होने के कारण निशा कमरे में बंद होकर रह जाती है, और इधर इंदू और कबीर एक दूसरे के करीब आने लगते है और दोनों के बीच प्रेम शुरू हो जाता है। इन सारी घटनाओं से अनजान निशा एक बच्ची को जन्म देती है।

बच्ची के जन्म के बाद निशा को कबीर और इंदू के अवैध संबंधों के बारे में पता चलता है। निशा अंदर से टूट जाती है और कबीर और इंदू से सवाल करती है, लेकिन कबीर इंदू के साथ अपने रिश्ते को ख़त्म नहीं करना चाहता था, और वो निशा को अपने और इंदू के अवैध संबन्धों के साथ ताल-मेल बिठाने को कहता है। निशा मना कर देती है और अपनी बेटी को घर की आया को सौंपकर घर छोड़कर चली जाती है।

पुरुष-प्रधान समाज में अकेली समस्याओं से जूझती हुई निशा आलोक (राजेश खन्ना) से मिलती है, और दोनों में दोस्ती हो जाती है। आलोक मन ही मन निशा को पसंद करने लगता है, पर निशा सिर्फ अपने काम में ध्यान लगाए रहती है और जल्द ही एक सफल लेखिका बनकर उभरती है।

उधर कबीर और इंदू के बीच आकर्षण अब ख़त्म हो चुका था और उनकी आर्थिक स्तिथि भी कमजोर हो रही थी। इन विपरीत परिस्थितियों में उन दोनों को अपनी गलती का अहसास होता है।

निशा और कबीर की बेटी विवाह-योग्य हो चुकी थी, और कबीर आर्थिक तंगी की वजह से विवाह खर्च को लेकर चिंतित था। तब निशा कबीर को पैसे देकर उसकी मदद करती है। कबीर निशा से माफ़ी मांगता है और अपने किये पर पश्चाताप करता है, निशा कहती है- अब वह पुरानी सारी बातें भूलकर आगे बढ़ चुकी है और वह अब अपनी बेटी को अपनी ग़मगीन कहानी से अवगत कराकर उसे दुःख नहीं देना चाहती।

निशा की बेटी की शादी के बाद आलोक निशा से अपने रिश्ते की बात करता है, तब निशा सामजिक और रूढ़िवादी सोच की दुहाई देकर आलोक को मना कर देती है, तब आलोक प्रश्न करता है- "आखिर क्यों?" और निशा को समझाता है- जब वो अकेली अपनी समस्याओं से जूझ रही थी, तब समाज ने उसके लिए क्या किया? तो अब वो 'आखिर क्यों' समाज के बारे में सोचे? और अंत में आलोक और निशा एक हो जाते है।
कलाकार

* राजेश खन्ना – आलोक नाथ
* स्मिता पाटिल – निशा
* टीना मुनीम – इंदू शर्मा
* राकेश रोशन – कबीर सूरी
* असरानी – राधा रमन गोस्वामी
संगीत
सन्दर्भ
बाहरी कड़ियाँ

श्रेणी:1985 में बनी हिन्दी फ़िल्म
ग़ुलाम (फ़िल्म)

ग़ुलाम 1998 में बनी हिन्दी भाषा की नाट्य फिल्म है। इसका निर्देशन विक्रम भट्ट ने किया और मुख्य भूमिकाओं में आमिर ख़ान, रानी मुखर्जी और दीपक तिजोरी हैं। गुलाम का बॉक्स ऑफिस पर प्रदर्शन मध्यम रहा। इसका संगीत मशहूर रहा खासकर "आती क्या खंडाला" विशेष रूप से लोकप्रिय हुआ था।
संक्षेप

सिद्धार्थ (आमिर ख़ान) एक शौकिया मुक्केबाज है जो काम नहीं करता है और उसे दोस्तों के साथ घूमना पसंद हैं। वो और उसका बड़ा भाई जय (रजत कपूर) एक आपराधिक डॉन, रौनक सिंह उर्फ रोनी के लिए काम करते हैं। लोगों में डर पैदा करके रौनक इस क्षेत्र पर हावी है और आसपास के क्षेत्र पर शासन करता है। वह व्यापारियों को आतंकित करता है और हफ्ता मांगता है। एक बच्चे के रूप में सिद्धार्थ ने अपने पिता, एक स्वतंत्रता सेनानी को आदर्श माना था। उसने उन्हें पुराने परिचितों से मिलने के बाद शर्म में आत्महत्या करते हुए देखा।

सिद्धार्थ एक मोटरसाइकिल गिरोह की सदस्य, अलीशा (रानी मुखर्जी) और एक सामाजिक कार्यकर्ता हरि से मिलता है। फिल्म सिद्धार्थ के अलीशा के साथ रोमांस और उसके सुधार की कहानी बताती है। एकमात्र आदमी जो रौनक के खिलाफ बात करने का फैसला करता है वह है सिद्धार्थ की प्रेमिका, अलीशा का भाई हरि। जब रौनक को पता चलता है कि हरि उसके खिलाफ गवाही देने के लिए अदालत में जा रहा है तो वह उसे मार देता है। सिद्धार्थ इस अपराध का चश्मदीद गवाह होता है। सिद्धार्थ ने अपने और अपने भाई के जीवन को खतरे में डालकर कानूनी कार्यवाही शुरू करके रौनक को कैद कराने का फैसला करता है।
मुख्य कलाकार

* आमिर ख़ान - सिद्धार्थ उर्फ सिद्धू
* रानी मुखर्जी - अलीशा
* रजित कपूर - जय
* दीपक तिजोरी - चार्ली
* शरत सक्सेना - रौनक "रॉनी" सिंह
* दलीप ताहिल - सिद्धार्थ के पिता
* मीता वशिष्ठ - सिद्धार्थ की वकील
* राजू खेर - अलीशा के पिता
* आशुतोष राणा - श्यामसुंदर अग्रवाल
संगीत
रोचक तथ्य

इस फिल्म में रानी मुखर्जी की आवाज अपनी नहीं बल्कि डबिंग कलाकार मोना घोष शेट्टी की है। निर्देशक को लगा था कि उनकी आवाज कर्कश है और उनके किरदार से मेल नहीं खाती।
नामांकन और पुरस्कार

|-
| rowspan="1"|1999
| आमिर ख़ान ("आती क्या खंडाला")
| फ़िल्मफ़ेयर सर्वश्रेष्ठ पार्श्व गायक पुरस्कार
|
|}
सन्दर्भ
बाहरी कड़ियाँ

*

श्रेणी:1998 में बनी हिन्दी फ़िल्म
श्रेणी:जतिन–ललित द्वारा संगीतबद्ध फिल्में
जय कृष्ण इन्द्रजी

अंगूठाकार|वनस्पति शास्त्र


गाँधीजी की जन्मभूमि पोरबन्दर में सन १८४९ जन्मे और वनस्पति शास्त्र के महान विद्वान का नाम था जयकृष्ण इन्द्रजी ठाकर। स्कूल की आठ आने की फ़ीस ना भर पाने की वजह से अंग्रेजी माध्यम से कक्षा तीन तक ही पढ़ पाये, क्यों कि कक्षा ४ की फ़ीस १ रुपया महीना थी जो कि इन्द्रजी के लिये भर पानी मुश्किल थी।

मात्र कक्षा तीन तक पढ़ पने वाले इन्द्र जी को डॉ भगवान लाल इन्द्रजी का सानिध्य मिलते ही उन्होने इन्द्रजी के अन्दर छुपे विद्वान को पहचान लिया और उन्हीं की मदद से इन्द्र जी वनस्पती शास्त्र के महापंडित बने।

वनस्पति शास्त्र पर इन्द्रजी ने सबसे पहले १९१० में एक गुजराती पुस्तक लिखी जिसका नाम था ” वनस्पति शास्त्र“। इस पुस्तक को देख कर उस समय के अंग्रेज विद्वान चौंक गए और उन्होने इन्द्रजी से इस पुस्तक को अंग्रेजी में लिखने का आग्रह किया तब उनका उत्तर था:

आप अंग्रेज भारत के किसी भी प्रांत में पैदा होने वालि वनस्पति को पहचान सकते हो, हिन्द की वन्स्पति पर पुस्तक भी लिखते हो परन्तु हम हमारे यहाँ पैदा होने वाली वनस्पति को नहीं पहचान पाते हैं; आप जिस पद्दति से दुनियाँ भर की वनस्पति को पहचान लेते हो उसी पद्दति को में अपने देश वासियों को बताना चाहता हुँ अत: मैंने इस पुस्तक को गुजराती में ही लिखने का निश्चय किया है।

७५५ पृष्ठ की और १०रुपये मूल्य की इस पुस्तक में इन्द्र जी ने लगभग ६११ वनस्पतियों का वर्णन, वनस्पति को पहचानने के तरीके साथ ही गुजराती श्लोक और दोहे कविताओं के माध्यम से वनस्पति के उपयोग का विस्तृत वर्णन किया था। इसी पुस्तक को पढ़ कर गांधीजी ने अपने अफ़्रीका वास के दौरान नीम को दवाई के रूप में उपयोग में लिया था। पर अफ़सोस कि अपनी पत्नी के गहने गिरवी रख कर यह पुस्तक प्रकाशित करवाने के बाद भी यह पुस्तक इतनी नहीं बिक पाई। यानि पुस्तक की पहली आवृति बिकने में लगभग १७ वर्ष बीत गये पर इन्द्रजी निराश नहीं हुए और कच्छ के महाराजा के अनुरोध और सहयोग से उन्होने दूसरी पुस्तक लिखी जिसका नाम था “कच्छ नी जड़ी बूट्टियों“। इस पुस्तक में इन्द्रजी ने लगभग १०० जड़ी बूटीयों का सचित्र परिचय दिया था। उस जमाने में वनस्पति शास्त्र की पुस्तकों को साहित्य की श्रेणी में नहीं रखा जाता था (अब भी नहीं रखा जाता है) इस वजह से यह पुस्तक भी इतनी प्रसिद्ध नहीं हो पाई, परन्तु बनारस हिन्दू विश्व विध्यालय के महामना पं मदन मोहन मालवीय ने इन्द्र जी को निमंत्रण दिया कि वे काशी आवें और वनस्पति शास्त्र में सहाय़ता करें।

” मैं बड़ा अहसान मानूंगा यदि आप कृपाकर यहाँ आवें और विद्वानों की मंडली में काशी वास का सुख अनुभव करें और आयुर्वेद के उद्धार और उन्नति में सहायता पहुँचाने के लिये वनस्पति वनBotenical Garden बनाने में संमति और सहायता दें।

परन्तु वृद्धावस्था की वजह से इन्द्रजी, पं मदन मोहन मालवीय का प्रस्ताव स्वीकार नहीं सके और उन्होने लिखा:

“अब यह शरीर ७६ वर्ष का जीर्ण हुआ है, कर्ण बधिर हुआ है, मुंह में एक दाँत शेष रहा है। बरसों तक जंगल में भटकने से अब कमर भी अकड़ रही है…. दीपोत्सव के बाद स्वास्थय होगा तो एक समय बनारस विश्वविद्यालय के आयुर्वेदिक विभाग में वनस्पति वन के दर्शन कर कृतार्थ होउंगा।

परन्तु जयकृष्ण इन्द्रजी काशी नहीं जा पाये और सन १९२९ में लगभग ८० वर्ष की उम्र में उनका निधन हो गया।
टीका टिप्प्णी

:गुजरात समाचार (दिनांक28.10.2004) से अनुदित:
श्रेणी:1849 में जन्मे लोग
बी.आर.पी.एल. उपनगरी

साठ और सत्तर के दशकों में भारत सरकार देश के विकास के लिए भारी उद्योगों की स्थापना करने की

नीति अपनाई थी। यह नीति भारत में एक औद्योगीकरण का दौर आरंभ कर दिया। इसी नीति का

परिणाम था कि सन 1971 में बोंगाइगाँव रिफाईनरी एवं पेट्रोकेमिकल्स लिमिटेड का शीलान्यास हुया।

इस परिष्करणशाला में काम करने के लिए हज़ारों कर्मचारियों की नियुक्ति की जानी थी।

परंतु देश के विभिन्न भागों से आने वाले इन कर्मचारियों तथा उनके परिवारजनों के लिए रहने की

व्यवस्था करने की आवश्यक्ता थी। परिणामस्वरूप, सन 1974 ढालिगाँव; जिला चिरांग (उस समय

ग्वालपाड़ा जिला) में बी.आर.पी.एल. उपनगरी की स्थापना हुई। इस उपनगरी का निर्माण कार्य सन

1972 में आरंभ हुया। शुरूआती दौर में यहाँ बहुत कम क्वाटर थे। कर्मचारी तथा उनके परिवारजनों के

इलाज के लिए 15 बिस्तरों वाला बी.आर.पी.एल. अस्पताल की स्थापना की गई।

इस दौरन नए नए प्लांट बनते गए और कर्मचारियों की संख्या में बढ़ोत्तरी होने लगी। अत:

अधिकाधिक क्वाटरों की आवश्यक्ता थी। इसलिए नए क्वाटरों के निर्माण किए गए और आज कुल

क्वाटरों की संख्या 1200 से भी अधिक हैं एवं और भी नए क्वटरों का निर्माण कार्य चल रहा है।

आज इस उपनगरी के लोगों के लिए हर तरह की सुविधाएँ मौजूद हैं। कम दरों में चौबीस घंटे बीजली

मिलती है। नलों से दिनभर शुध्द शीतल जल बहता है, खेल कूद के लिए एक विशाल मैदान है जहाँ

क्रिकेट, फूटबॉल, आदी खेले जा सकते हैं। साथ ही साथ वालीबॉल, टेबुलटेनीस, लॉनटेनीस,

बास्केटबॉल और बैडमिनटन खेलने की सुविधाएं भी हैं। सन 1974 में बना वह छोटा सा चिकित्सालय

आज एक विशाल रूप धारण कर लिया है जो आधुनिक चिकित्सा प्रौद्योगिकियों से लैस है। यहाँ

विभिन्न क्षेत्र (शाखा) के चिकित्सक एवं सुप्रशिक्षित नर्स हैं। इस उपनगरी की सड़कें बहुत अच्छी हैं।

यहाँ लगे तरह तरह के पेड़ और रंग बिरंगे फुलों के पौधे इसे हरा भरा और सुन्दर बनाते हैं। मनोरंजन

के लिए तीन बड़े बड़े उद्यन हैं। रिफाईनरी क्लब और चंपा क्लब में तरह तरह के समारोह के आयोजन

होते है। यहाँ के विद्यार्थियों को बाहर के स्कूलों में जाने की आवश्यकता नहीं पड़ती है क्यों कि वे

उपनगरी परिसर में स्थित स्कूले: डी.पी.एस., ढालिगाँव और बी.आर.पी.एल. विद्यालय में पढ़

सकते हैं। वे संगीत और चित्रकला की शिक्षा नाटकाचल संगीत महाविद्यालय में ग्रहण कर सकते हैं।

औपचारिक कार्यों में आने वाले मेहमानों का स्वागत यहाँ पर स्थित दो आरामदायक अतीथी गृहशलाओं

में होता है। रिफाईनरी क्लब में एक विशाल पुस्कालय भी है जहाँ तरह तरह की पुस्तकें, पत्रिकाएँ,

आदि पढ़ी जा सकती हैं। पूजा पाठ के लिए यहाँ पर कई भव्य मंदिरें भी हैं। आज जिस चीज की

सबसे ज्यादा जरूरत है, वह है सुरक्षा। इसका भी यहाँ पर पुख्ता इंतज़ाम है। उपनगरी के सुरक्षा गार्ड

सड़कों पर दिन रात गश्त लगाते रहते हैं।

प्रबंधन उपनगरी की साफ सफाई पर विशेष ध्यान देते हैं। नालों को साफ रखे जाते हैं, हर दिन

कुड़ेदानों की सफाई होती है, कीटनाशकों का छीड़काव किया जाता है और ऐसे तमाम काम किए जाते

हैं जिससे उपनगरी की सुंदरता एवं स्वच्छता बनी रहती है।

इस उपनगरी के लोगों में आपसी प्रेम और सदभावना थी और अभी भी है जिसके बदौलत एक छोटी

सी उपनगरी एक सुंदर एवं भव्य रूप लेने में कामयाब हुया और यही प्रेम और सदभावना भविष्य में

इसे और भी सुंदर और सुविधाजनक बनाएगा।

तुषार मुखर्जी।

श्रेणी:भारत के उपनगरी
स्पाइडर-मैन

स्पाइडर-मैन () मार्वल कॉमिक्स का काल्पनिक सुपर हीरो है। इसके रचयिता स्टैन ली एवं स्टीव डिटको हैं। सबसे पहले 1962 में आई कॉमिक्स में इसकी प्रथम उपस्थिति हुई थी। कॉमिक्स में वह पीटर पार्कर के रूप में एक अनाथ बच्चा होता है जिसके माता-पिता रिचर्ड और मैरी पार्कर एक हवाई जहाज की दुर्घटना में मारे जाते हैं। न्यू यॉर्क शहर में उसे उसकी मौसी आंट मे और अंकल बेन पालते हैं। उसे किशोरावस्था और वित्तीय मुद्दों के संघर्षों से निपटते हुए दिखाया जाता है। उसकी उत्पत्ति कहानी में उसे एक रेडियोधर्मी मकड़ी काट लेती है जिससे उसमें मकड़ी से संबंधित शक्ति और क्षमताएँ आ जाती हैं। जिसमें शामिल है:- अधिकांश सतहों पर चढ़ने की क्षमता, अपने स्वयं के आविष्कार उपकरणों को कलाई पर पहनकर उपयोग करके मकड़ी के जाल को शूट करना जिसे वह "वेब-शूटर" कहता है और अपने "स्पाइडर सेन्स" से खतरों के आने से पहले आभास होना। इसी कहानी में स्पाइडर मैन मूल रूप से प्रसिद्धि पाने के लिए इस शक्ति का उपयोग करता है। एक दिन वह अंकल बेन को गोली मारते हुए भाग रहे एक चोर को जाने देने देता है। उसके बाद वह अपनी शक्ति को जिम्मेदारी से उपयोग करना सीखता है।
फ़िल्मों में

स्पाइडर मैन के ऊपर फ़िल्म बनाने का अधिकार कोलम्बिया पिक्चर्स के पास है जो सोनी पिक्चर्स इंटरटेंन्मेंट का भाग है। 2002 से 2014 तक इस स्टुडियो ने पाँच फ़िल्मों का निर्माण किया। 2015 में डिज़्नी के साथ सोनी का एक सौदा हुआ जिसके फलस्वरूप स्पाइडर मैन का किरदार मार्वल सिनेमेटिक यूनिवर्स की फ़िल्मों में प्रवेश करेगा। ऐसी पहली फ़िल्म कैप्टन अमेरिका: सिविल वॉर थी। ऐसी फिल्मों की सूची निम्नलिखित है जिसमें स्पाइडर मैन मुख्य भूमिका में है:
सन्दर्भ

श्रेणी:सुपर हीरो
श्रेणी:स्पाइडर मैन
मोहम्मद अली रजाई

thumb|230px|मुहम्मद अली रजाई (१९३३-१९८१), ईरान के राष्ट्रपति
मुहम्मद अली रजाई (फ़ारसी: ; जन्म: १५ जून १९३३; देहांत: ३० अगस्त १९८१) ईरान के दूसरे राष्ट्रपति थे जिन्होनें २ से ३० अगस्त तक राष्ट्रपति के ओहदे पर काम किया। इस से पहले वे अबोल-हसन बनि-सद्र के नीचे प्रधान मंत्री रह चुके थे। ३० अगस्त १९८१ को उनपर एक जानलेवा हमला हुआ जिसमें वे और उनके प्रधान मंत्री मुहम्मद-जवाद बाहोनर दोनों मारे गए। जून १९८१ में बनिसद्र को राष्ट्रपति-पद से बेदख़ल कर दिया गया था जिस से देशभर में रोष फैला। इस माहौल में मोजाहेदीन-ए-ख़ल्क़ नामक संगठन (जो ईरान की वर्तमान इस्लामी सरकार को हटाकर मार्क्सवाद लाना चाहता है) ने अपने हज़ारों समर्थकों के साथ एक विद्रोह आयोजित किया। कम-से-कम १०० राजनैतिक नेता इस विद्रोह में मारे गए, जिनमें रजाई शामिल थे।
इन्हें भी देखें

* अबोल-हसन बनि-सद्र
सन्दर्भ


श्रेणी:ईरान के राष्ट्रपति
मुल्ला दादुल्लाह

मुल्ला दादुल्लाह (1966? – May 12, 2007) तालेबान का मुख्य सेनापति था अफ़्गानिस्तान मैं उस्क मृत्यु से पहले मैं।
टिप्पाणी

* The Mujahideen Will Not Lay Down Their Arms unless the Americans Leave and an Islamic State Is Established
* While Visiting an Al-Qaeda Base in Afghanistan: We Will Behead Whoever Holds Truce Negotiations with the Kabul Government, December 28, 2006
* Italian journalist exchanged for five Taliban, March 20, 2007
*
चल चित्र

* The Taliban Recruits Hundreds of Suicide Bombers in Response to NATO's Planned Spring Offensive, February 2007
वॉलमार्ट

वॉलमार्ट इंक. (; formerly Wal-Mart Stores, Inc.) (उच्चारण: /wɔːlm{}t/; पूर्व में Wal-Mart Stores, Inc.) एक अमेरिकी बहुराष्ट्रीय खुदरा निगम है जो संयुक्त राज्य अमेरिका से हाइपरमार्केट (जिसे सुपरसेंटर भी कहा जाता है), डिस्काउंट डिपार्टमेंट स्टोर, और किराना स्टोर की एक श्रृंखला संचालित करता है। इसका मुख्यालय बेंटनविल, अर्कांसस में है।
कंपनी की स्थापना सैम वाल्टन ने 1962 में पास के रोजर्स, अर्कांसस में की थी और 31 अक्टूबर 1969 को डेलावेयर जनरल कॉरपोरेशन लॉ के तहत निगमित की गई | यह सैम'स क्लब के खुदरा गोदामों का मालिक और संचालन भी करती है |

वर्तमान में वॉलमार्ट के 24 देशों में 10,585 स्टोर और क्लब हैं, जो 46 अलग-अलग नामों से संचालित हो रहे हैं। कंपनी संयुक्त राज्य अमेरिका और कनाडा में वॉलमार्ट के नाम से, मेक्सिको और मध्य अमेरिका में वॉलमार्ट डी मेक्सिको वाई सेंट्रोअमेरिका के रूप में काम करती है और भारत में फ्लिपकार्ट थोक के रूप में। चिली, कनाडा और दक्षिण अफ्रीका में इसका पूर्ण स्वामित्व वाला संचालन है। अगस्त 2018 के बाद से, वॉलमार्ट के पास वॉलमार्ट ब्रासिल में केवल एक अल्पमत हिस्सेदारी थी, जिसे अगस्त 2019 में कंपनी के 20 प्रतिशत शेयरों के साथ ग्रुपो बिग का नाम दिया गया था, और निजी इक्विटी फर्म एडवेंट इंटरनेशनल के पास कंपनी का 80 प्रतिशत स्वामित्व था। अंततः, उन्होंने ग्रुपो बिग में अपनी शेयरधारिता को के लेन-देन में फ्रेंच रिटेलर कैरेफोर को और 7 जून, 2022 को बेच दिया ।

मई 2022 में फॉर्च्यून की सूची के अनुसार, वॉलमार्ट राजस्व के हिसाब से दुनिया की सबसे बड़ी कंपनी है, जिसका वार्षिक राजस्व लगभग 570 अरब अमेरिकी डॉलर है। Global 500 यह 2.2 मिलियन कर्मचारियों के साथ दुनिया का सबसे बड़ा निजी नियोक्ता भी है। यह एक सार्वजनिक रूप से कारोबार करने वाला पारिवारिक स्वामित्व वाला व्यवसाय है, क्योंकि कंपनी वाल्टन परिवार द्वारा नियंत्रित होती है। सैम वाल्टन के वारिस अपनी होल्डिंग कंपनी वाल्टन एंटरप्राइजेज और अपनी व्यक्तिगत होल्डिंग दोनों के माध्यम से वॉलमार्ट के 50 प्रतिशत से अधिक के मालिक हैं । वॉलमार्ट 2019 में संयुक्त राज्य अमेरिका का सबसे बड़ा किराना रिटेलर था, और वॉलमार्ट की बिक्री का 65 प्रतिशत यू.एस. संचालन से आया था।.

वॉलमार्ट को 1972 में न्यूयॉर्क स्टॉक एक्सचेंज में सूचीबद्ध किया गया था। 1988 तक, यह यू.एस. में सबसे अधिक लाभदायक रिटेलर था, और अक्टूबर 1989 तक यह राजस्व के मामले में सबसे बड़ा बन गया था । सैम का क्लब नवंबर 1989 में न्यू जर्सी में खुला, और पहला कैलिफ़ोर्निया आउटलेट लैंकेस्टर में जुलाई 1990 में खुला। यॉर्क, पेंसिल्वेनिया में एक वॉलमार्ट, अक्टूबर 1990 में खोला गया, जो पूर्वोत्तर संयुक्त राज्य में पहला मुख्य स्टोर था ।

अमेरिका के बाहर वॉलमार्ट के निवेश के मिले-जुले परिणाम देखने को मिले हैं। कनाडा में इसके संचालन और सहायक कंपनियां, यूनाइटेड किंगडम, मध्य अमेरिका, दक्षिण अमेरिका और चीन सफल रहे, लेकिन जर्मनी, जापान और दक्षिण कोरिया में इसके उपक्रम विफल रहे , ।

300px|वालमार्ट का एक रीटेल स्टोर
सन्दर्भ
बाहरी कड़ियाँ

* आधिकारिक ई-कामर्स जालस्थल
* आधिकारिक कारपोरेट जालस्थल
* आधिकारिक जनसंपर्क जालस्थल

श्रेणी:अमेरिकी कम्पनियाँ
श्रेणी:अमेरिका की खुदरा कंपनियाँ
श्रेणी:व्यापार
श्रेणी:गूगल परियोजना
सुनील शेट्टी

सुनील शेट्टी (जन्म: 11 अगस्त, 1961) भारतीय फ़िल्मों के एक अभिनेता, निर्माता और व्यापारी हैं, जो खास कर बॉलीवुड फिल्मों में सक्रिय रहते हैं। इन्हें इस काम को करते हुए 25 साल से भी ज्यादा हो चुका है और अब तक ये 110 से ज्यादा फिल्मों में काम कर चुके हैं। इन्होंने सबसे ज्यादा काम मारधाड़ और हँसाने वाली फिल्मों में किया है। इन्होंने हिन्दी के साथ-साथ मलयालम, तमिल और अंग्रेजी भाषा के फिल्मों में भी काम किया है। फिल्मफेयर पुरस्कार के लिए इनका 5 बार नामांकन हो चुका है और एक बार जीत भी चुके हैं।
अभिनय

सुनील शेट्टी ने फिल्मों में अभिनय की शुरुआत बलवान (1992) फिल्म से की थी, जिसमें उनके साथ दिव्या भारती थी। ये फिल्म हिट रही और इन्हें एक्शन हीरो के रूप में पहचान मिली। इसके बाद इन्होंने कई सफल फिल्मों में मुख्य किरदार निभाया है, जिसमें वक्त हमारा है (1993), दिलवाले (1994), अंत (1994), मोहरा (1994), गोपी किशन (1994), कृष्णा (1996), सपूत (1996), रक्षक (1996), बॉर्डर (1997), भाई (1997), हेरा फेरी (2000), धड़कन (2000), ये तेरा घर ये मेरा घर (2001), मैं हूँ ना (2004) आदि।
जीवन

सुनील शेट्टी का जन्म तुलु भाषी बन्त परिवार में 11 अगस्त 1961 को मुल्की, मंगलोर, भारत में हुआ था। इन्होंने माना शेट्टी से शादी कर ली। जिसके बाद 5 नवम्बर 1992 को अथिया शेट्टी का, और 15 जनवरी 1996 को आहान शेट्टी का जन्म हुआ।
प्रमुख फिल्में
बतौर निर्माता
नामांकन और पुरस्कार

फ़िल्मफ़ेयर पुरस्कार

* 2001 - फ़िल्मफ़ेयर सर्वश्रेष्ठ खलनायक पुरस्कार - धड़कन
सुनिल शेट्टी कुल संपत्ति
बाहरी कड़ियाँ

श्रेणी:बॉलीवुड
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेता
श्रेणी:1961 में जन्मे लोग
श्रेणी:जीवित लोग
श्रेणी:कर्नाटक के लोग
असरानी

अपने जन्म नाम गोवर्धन से नहीं बल्कि सरनाम असरानी से मशहूर हुए फिल्म कलाकार एक हिन्दी फिल्म हास्य अभिनेता थे। इनका जन्म 1 जनवरी 1941 को जयपुर में हुआ था। फिल्मों में प्रवेश से पहले वह जयपुर रेडियो स्टेशन के एक लोकप्रिय कलाकार थे और बच्चों के लिए बनाये गए रेडियो-कार्यक्रम 'मुकुल' में चोंच नामक पात्र बनते थे ! उन्होंने पुणे में फिल्म एंड टेलीविजन इंस्टीट्यूट ऑफ इंडिया से अभिनय का पाठ्यक्रम पूरा किया था । उन्होंने अपने करियर में 300 से अधिक हिंदी और गुजराती फिल्मों में काम किया था जिनमें से कुछ की सूची नीचे देखें ! बहुत थोड़े समय के लिए 2004 में वह राजनीति में भी सक्रिय हुए। असरानी २००४ में भारतीय राष्ट्रीय कांग्रेस पार्टी में शामिल हुए थे। उन्होंने लोकसभा चुनावों के प्रचार में भाग लिया था। 05 मार्च 2004 को नई दिल्ली में कांग्रेस पार्टी मुख्यालय में पत्रकारों से बात करते हुए उनकी एक तस्वीर उपलब्ध है, जो इस बात की पुष्टि करती है कि वे उस समय कांग्रेस पार्टी से जुड़े थे।
फिल्मी सफर

* 1977 में असरानी ने फ़िल्म आलाप में दो गाने गाए थे जो उन्ही पर फ़िल्माए गए थे। अगले साल उन्होंने फ़िल्म फूल खिले हैं गुलशन गुलशन में प्रसिद्ध पार्श्वगायक किशोर कुमार के साथ भी एक गाना गाया। फिल्म शोले में उन्होंने अंग्रेजों के ज़माने के जेलर का जो किरदार निभाया था वह बहुत प्रसिद्ध हुआ!
व्यक्तिगत जीवन और निधन

असरानी का जन्म एक सिन्धी परिवार में हुआ था। देश के बँटवारे के पश्चात उनका परिवार जयपुर आ गया था। । फिल्म आज की ताज़ा ख़बर और नमक हराम के सेट पर काम करते हुए उन्हें अभिनेत्री मंजू बंसल से प्यार हो गया जिसके बाद उन्होंने मुंबई में प्रेम-विवाह किया | 1990 के दशक में मंजू अस्ररानी ने फ़िल्मों और कुछेक धारावाहिकों का निर्देशन भी किया था ।
असरानी का निधन 20 अक्टूबर 2025 को मुंबई के आरोग्य निधि अस्पताल में फेफड़ों में पानी जमा होने के कारण हुआ था। वह सांस लेने में तकलीफ के बाद चार दिन पहले अस्पताल में भर्ती हुए थे और 84 वर्ष की आयु में उन्होंने अंतिम सांस ली।
प्रमुख फिल्में
बतौर निर्देशक
बतौर गायक
नामांकन और पुरस्कार

* गुजरात सरकार द्वारा "सात कैदी" (गुजराती) के लिए सर्वश्रेष्ठ अभिनेता व सर्वश्रेष्ठ निर्देशक पुरस्कार

|-
| 1973
| अनहोनी
| शमा-सुषमा पुरस्कार सर्वश्रेष्ठ हास्य अभिनेता के लिए
|
|-
| rowspan="3"|1974
| अभिमान
| फ़िल्मफ़ेयर सर्वश्रेष्ठ सहायक अभिनेता पुरस्कार
|
|-
| आज की ताजा खबर
| rowspan="3"|फ़िल्मफ़ेयर सर्वश्रेष्ठ हास्य अभिनेता पुरस्कार
|
|-
| नमक हराम
|
|-
| 1977
| बालिका बधू
|
|}
सन्दर्भ
बाहरी कड़ियाँ

असरानी
श्रेणी:फ़िल्मफ़ेयर पुरस्कार विजेता
असरानी
श्रेणी:1941 में जन्मे लोग
श्रेणी:२०२५ में निधन
श्रेणी:जयपुर के लोग